পঞ্জাবে এলপিজি-ট্যাঙ্কারের সংঘর্ষে বিস্ফোরণ, ঝলসে মৃত ৭, আহত ২৩

ওয়েবডেস্ক- পঞ্জাবে (Punjab) ভয়াবহ দুর্ঘটনায় এলপিজি (LPG) ও ট্যাঙ্কারের (Tankers) সংঘর্ষ। বিস্ফোরণে (Explosion) ঝলসে মৃত্যু সাত জনের। জখম হয়েছে আরও ২৩ জন। পঞ্জাবের হোসিয়ারপুর-জলন্ধর সড়কে (Hoshiarpur-Jalandhar Road) মাণ্ডিয়ানা আড্ডার (Mandiana Adda) কাছে রাতে এই দুর্ঘটনা ঘটে। কর্তৃপক্ষ একটি মামলা দায়ের করেছে। অপরদিকে পঞ্জাবের মুখ্যমন্ত্রী ভগবন্ত মান (Punjab Chief Minister Bhagwant Mann) নিহতদের পরিবারকে ২ লক্ষ টাকা ক্ষতিপূরণ সহ আহতের বিনামূল্যে চিকিৎসার আশ্বাস দিয়েছেন। সংঘর্ষের পরপরই ট্যাঙ্কারটি বিস্ফোরিত হয়, যার ফলে আগুন ছড়িয়ে পড়ে এবং আশেপাশের বাড়িগুলিতেও ছড়িয়ে পড়ে।

পুলিশ নিশ্চিত করেছে যে নিহতরা হলেন সুখজিৎ সিং, বলবন্ত রাই, ধর্মেন্দ্র ভার্মা, মনজিৎ সিং, বিজয়, জসবিন্দর কৌর এবং আরাধনা ভার্মা। গুরুতর দগ্ধ অবস্থায় আরও বেশ কয়েকজনকে হোশিয়ারপুর এবং অমৃতসরের হাসপাতালে ভর্তি করা হয়েছে।পুলিশ জানিয়েছে, ট্যাঙ্কারটি ঘোরার চেষ্টা করছিল। সে সময় পিক আপ ভ্যানের সঙ্গে সংঘর্ষ হয়। তার পরেই বিস্ফোরণ।

দুর্ঘটনায় ২৩ জন আহত হয়েছেন বলে নিশ্চিত করেছেন কর্মকর্তারা, যদিও অনেককেই হাসপাতাল থেকে ছেড়ে দেওয়া হয়েছে। এখনও চিকিৎসাধীন ব্যক্তিদের মধ্যে রয়েছে বলবন্ত সিং, হরবংস লাল, অমরজিৎ কৌর, সুখজিৎ কৌর, জ্যোতি, সুমন, গুরমুখ সিং, হরপ্রীত কৌর, কুসুমা, ভগবান দাস, লালি ভার্মা, সীতা, অজয়, সঞ্জয়, রাঘব এবং পূজা। চিকিৎসকরা জানিয়েছেন, কিছু রোগীকে ভালো চিকিৎসার জন্য অমৃতসরের উন্নত হাসপাতালে স্থানান্তরিত করা হয়েছে। ২৮ বছর বয়সী ধর্মেন্দ্র ভার্মাকে বাঁচানোর চেষ্টা করা সত্ত্বেও অমৃতসর নেওয়ার পথে তিনি মারা যান।

আরও পড়ুন- পণ না দেওয়ায় জ্যান্ত পুড়িয়ে খুন! নৃশংসতার সীমা ছাড়াল গ্রেটার নয়ডা

হোশিয়ারপুরের পুলিশ সুপার (তদন্ত) মুকেশ কুমার নিশ্চিত জানিয়েছেন, একটি এফআইআর নথিভুক্ত করা হয়েছে। বুলোওয়াল থানার এসএইচও সাব-ইন্সপেক্টর মনিন্দর সিং বলেছেন যে ভারতীয় ন্যায় সংহিতার ধারা ১০৫ (হত্যা নয় বরং অনিচ্ছাকৃত হত্যা) এবং ৩২৪(৪) (সম্পত্তির ক্ষতি সাধনকারী দুষ্কৃতি) এর অধীনে মামলা দায়ের করা হয়েছে। সংঘর্ষটি কীভাবে ঘটেছে এবং অবহেলা কোনও ভূমিকা পালন করেছে কিনা তা পুলিশ তদন্ত করছে। কর্তৃপক্ষ জানিয়েছে, গ্যাস ট্যাঙ্কারগুলির সঙ্গে জড়িত সুরক্ষা ত্রুটিগুলিও খতিয়ে দেখা হবে। বিস্ফোরণটি মান্ডিয়ালায় ব্যাপক আতঙ্কের সৃষ্টি করেছে।

দেখুন আরও খবর-